Source: https://www.riigiteataja.ee/akt/128122017004
Timestamp: 2020-02-26 05:14:01+00:00
Document Index: 286708

Matched Legal Cases: ['§ 1', '§ 3', '§ 4', '§ 172', '§ 7', '§ 10', '§ 51', '§ 13', '§ 7', '§ 3', '§ 351', '§ 4', '§ 29', '§ 5', '§ 801', '§ 6', '§ 1', '§ 7', '§ 20', '§ 21', '§ 31', '§ 33', '§ 35', '§ 45', '§ 7', '§ 8', '§ 8', '§ 4', '§ 5', '§ 5', '§ 5', '§ 333', '§ 27', '§ 9', '§ 172', '§ 171', '§ 52', '§ 666', '§ 1', '§ 5', '§ 9', '§ 1', '§ 5', '§ 9']

Eesti Haigekassa seaduse muutmise ja sellega seonduvalt teiste seaduste muutmise seadus – Riigi Teataja
Eesti Haigekassa seaduse muutmise ja sellega seonduvalt teiste seaduste muutmise seadus
RT I, 28.12.2017, 4
15.12.2017 otsus nr 190
Vastu võetud 06.12.2017
§ 1. Eesti Haigekassa seaduse muutmine
Eesti Haigekassa seaduses tehakse järgmised muudatused:
1) paragrahvi 2 lõiked 1 ja 2 muudetakse ning sõnastatakse järgmiselt:
„(1) Haigekassa eesmärk on ravikindlustushüvitiste võimaldamine, tervishoiuteenuste eest tasumine ning tervishoiuteenuste korraldamisega seotud teiste ülesannete täitmine vastavalt ravikindlustuse seadusele, tervishoiuteenuste korraldamise seadusele ja muudele õigusaktidele ning haigekassa eelarves ettenähtud kuludele.
8) annab nõu tervishoiuteenuste korraldamise seaduses ning muude õigusaktidega seonduvates küsimustes.”;
2) paragrahvi 3 pealkiri ja sissejuhatav lauseosa muudetakse ning sõnastatakse järgmiselt:
„§ 3. Haigekassa kohustused oma ülesannete täitmisel
Haigekassal on kohustus tulenevalt käesolevast seadusest, ravikindlustuse seadusest, tervishoiuteenuste korraldamise seadusest, haigekassa põhikirjast ja muudest õigusaktidest täita järgmisi ülesandeid:”;
3) paragrahvi 3 punktid 2 ja 3 muudetakse ning sõnastatakse järgmiselt:
„2) tasuda tervishoiuteenuse osutajale lepingus ettenähtud teenuste eest vastavalt lepingu tingimustele, kui seaduses ei ole ette nähtud teisiti;
3) tasuda soodustingimustel väljastatud ravimite ja meditsiiniseadmete eest apteekidele, kui seaduses ei ole ette nähtud teisiti;”;
4) paragrahvi 4 pealkiri ja lõige 1 muudetakse ning sõnastatakse järgmiselt:
„§ 4. Haigekassa pädevus eelarve kasutamisel
(1) Haigekassa kontrollib seadusest tulenevate ülesannete täitmiseks, sealhulgas tervise edendamise, haiguste ennetamise, tervishoiuteenuse osutaja poolt osutatud teenuste ja väljaantud töövõimetuslehtede ning retseptide õigsust ja põhjendatust, samuti apteegi poolt ravimite soodustingimustel väljastamise ning apteekide ja meditsiiniseadmete müüjate poolt meditsiiniseadmete soodustingimustel väljastamise õigsust ja põhjendatust. Ebaõigsuse või põhjendamatuse korral on haigekassal õigus summa väljamaksmine vaidlustada või summa väljamaksmisest keelduda. Haigekassal on õigus ebaõigesti või põhjendamatult väljamakstud summa tagasi nõuda või pidada kinni järgmiste perioodide väljamaksetest.”;
5) paragrahvi 5 lõike 4 punktis 1 asendatakse sõna „ravikindlustuseks” sõnadega „haigekassa eelarveks”;
6) paragrahvi 12 lõiget 1 täiendatakse punktiga 24 järgmises sõnastuses:
„24) kinnitab tervishoiuteenuste korraldamise seaduse § 172 lõikes 3 sätestatud asjaolude hindamise alused;”;
7) paragrahvi 12 lõiget 1 täiendatakse punktiga 25 järgmises sõnastuses:
„25) kuulanud ära juhatuse arvamuse, teeb valdkonna eest vastutavale ministrile ettepaneku kiirabi eest tasumise korra, kiirabibrigaadi pidajale makstava tasu arvutamise metoodika ja kiirabi hinna ning meditsiinilise kaugkonsultatsiooni teenuse eest makstava tasu arvutamise metoodika ja selle teenuse hinna kehtestamiseks või selle muutmiseks;”;
8) paragrahvi 35 punkt 1 muudetakse ja sõnastatakse järgmiselt:
„1) riigieelarves sotsiaalmaksuseaduse § 7 lõikes 3 ja § 10 lõikes 2 sätestatud määras ravikindlustuseks ettenähtud sotsiaalmaksu osast, samuti ravikindlustuseks ettenähtud sotsiaalmaksu ülelaekumistest;”;
9) paragrahvi 35 täiendatakse punktiga 11 järgmises sõnastuses:
„11) tervishoiuteenuste korraldamise seaduse § 51 lõike 2 punkti 2 alusel haigekassa eelarvesse ülekantavast riigieelarve eraldisest;”;
10) paragrahvi 36 lõiget 2 täiendatakse pärast tekstiosa „ravikindlustuse seadusest,” tekstiosaga „tervishoiuteenuste korraldamise seadusest ja muudest õigusaktidest,”;
11) paragrahvi 36 lõike 7 esimene lause muudetakse ja sõnastatakse järgmiselt:
„Haigekassa eelarve kulud jagunevad tervishoiukuludeks ja haigekassa tegevuskuludeks.”;
12) paragrahvi 38 lõiked 1 ja 2 muudetakse ning sõnastatakse järgmiselt:
„(1) Haigekassa reservkapital on haigekassa eelarve vahenditest moodustatav reserv makromajanduslikest muutustest tulenevate haigekassa eelarve riskide vähendamiseks.
(2) Reservkapitali suurus on 5,4 protsenti eelarve mahust. Reservkapitali kantakse igal aastal vähemalt 1/50 haigekassa eelarve kogumahust kuni käesolevas seaduses sätestatud reservkapitali suuruse saavutamiseni või taastamiseni.”;
13) paragrahvi 391 lõiked 1 ja 2 muudetakse ning sõnastatakse järgmiselt:
„(1) Haigekassa riskireserv on haigekassa eelarve vahenditest moodustatav reserv haigekassale võetud kohustustest tulenevate riskide vähendamiseks.
(2) Riskireservi suurus on 2 protsenti haigekassa tervishoiukulude eelarve mahust.”.
Halduskoostöö seaduse § 13 lõiget 11 täiendatakse punktiga 26 järgmises sõnastuses:
„26) rakkude, kudede ja elundite hankimise, käitlemise ja siirdamise seaduse § 7 lõikes 1 nimetatud haldusleping.”.
§ 3. Kunstliku viljastamise ja embrüokaitse seaduse muutmine
Kunstliku viljastamise ja embrüokaitse seaduse § 351 tekst muudetakse ja sõnastatakse järgmiselt:
„Kehavälise viljastamise ja embrüo siirdamise tervishoiuteenused ning nendega seonduvad ravimikulud hüvitatakse ravikindlustuse seaduses sätestatud tingimustel ja korras.”.
§ 4. Maksukorralduse seaduse muutmine
Maksukorralduse seaduse § 29 punkt 12 muudetakse ja sõnastatakse järgmiselt:
„12) Sotsiaalkindlustusametile sotsiaalhoolekande seaduses, riikliku pensionikindlustuse seaduses, perehüvitiste seaduses ja ohvriabi seaduses sätestatud ülesannete täitmiseks, sealhulgas pensionide, toetuste, teenuste ja hüvitiste määramiseks ning järelevalve teostamiseks, samuti tervishoiuteenuste korraldamise seaduses sätestatud riigieelarve eraldise arvestamiseks ja Euroopa Liidu sotsiaalkindlustust koordineerivate õigusaktide rakendamiseks;”.
§ 5. Meretöö seaduse muutmine
Meretöö seaduses tehakse järgmised muudatused:
1) paragrahvi 32 täiendatakse lõikega 8 järgmises sõnastuses:
„(8) Meditsiinilise kaugkonsultatsiooni teenuse eest makstava tasu arvutamise metoodika ja selle teenuse hinna kehtestab valdkonna eest vastutav minister määrusega Eesti Haigekassa nõukogu ettepanekul.”;
2) seaduse 8. peatükki täiendatakse §-ga 801 järgmises sõnastuses:
„§ 801. Lepingulise kohustuse üleminek
Enne 2018. aasta 1. jaanuari kehtinud valdkonna eest vastutava ministri ja meditsiinilise kaugkonsultatsiooni teenuse tasuta osutaja vahelises halduslepingus sätestatud valdkonna eest vastutava ministri õigused ja kohustused võtab Eesti Haigekassa üle alates 2018. aasta 1. jaanuarist.”.
§ 6. Meretöö seaduse ja töötajate üleühenduselise kaasamise seaduse muutmise seaduse muutmine
Meretöö seaduse ja töötajate üleühenduselise kaasamise seaduse muutmise seaduse (RT I, 01.03.2017, 2) § 1 punkt 3 muudetakse ja sõnastatakse järgmiselt:
„3) paragrahvi 32 lõige 7 muudetakse ja sõnastatakse järgmiselt:
„(7) Meditsiinilise kaugkonsultatsiooni teenuse tasuta osutamiseks sõlmib Eesti Haigekassa tervishoiuteenuse osutajaga halduslepingu halduskoostöö seaduses sätestatud tingimustel ja korras. Teenuse osutamist rahastatakse Eesti Haigekassa eelarve kaudu.”;”.
§ 7. Rakkude, kudede ja elundite hankimise, käitlemise ja siirdamise seaduse muutmine
Rakkude, kudede ja elundite hankimise, käitlemise ja siirdamise seaduses tehakse järgmised muudatused:
1) paragrahvi 7 lõikes 1 asendatakse sõna „Sotsiaalministeerium” sõnadega „Eesti Haigekassa”;
2) paragrahvi 7 lõike 2 punktid 2–4, 8 ja 9 tunnistatakse kehtetuks;
3) paragrahvi 7 lõike 2 punkt 5 muudetakse ja sõnastatakse järgmiselt:
„5) korraldab tegevusi, mille eesmärk on teadvustada rakkude, kudede ja elundite annetamise olulisust;”;
4) paragrahvi 7 lõige 3 tunnistatakse kehtetuks;
5) paragrahvi 8 lõige 1 muudetakse ja sõnastatakse järgmiselt:
„(1) Siirdamiskeskus on Sihtasutus Tartu Ülikooli Kliinikum, kui talle on antud tegevusluba elundite hankimise, käitlemise ja siirdamisega tegelemiseks.”;
6) paragrahvi 8 täiendatakse lõigetega 11 ja 12 järgmises sõnastuses:
„(11) Siirdamiskeskus täidab järgmisi ülesandeid:
1) korraldab elundite hankimise, käitlemise ja siirdamise jälgitavust ja biovalvsust;
2) peab elundite siirdamise ootelehti;
3) korraldab siiratavate elundite jaotamist ja rahvusvahelist vahetust ning sõlmib selleks lepinguid Euroopa Liidu ja kolmandate riikide asjaomaste organisatsioonidega;
4) korraldab rakkude, kudede ja elundite hankimis-, käitlemis- ja siirdamisalast teabevahetust hankijate, käitlejate, siirdajate ning Ravimiametiga.
(12) Siirdamiskeskus tagab käesoleva paragrahvi lõike 11 punktides 1–3 nimetatud ülesannete ööpäevaringse täitmise.”;
7) paragrahvi 8 lõige 2 tunnistatakse kehtetuks;
8) paragrahvi 9 lõikes 1, § 20 lõikes 3, § 21 lõikes 2, § 31 lõikes 2, § 33 lõikes 4, §-s 34, § 35 lõikes 6, §-s 36 ja § 45 lõikes 3 asendatakse läbivalt sõnad „riiklik siirdamisasutus” sõnaga „siirdamiskeskus” vastavas käändes;
9) paragrahvi 40 täiendatakse lõigetega 3 ja 4 järgmises sõnastuses:
„(3) Käesoleva seaduse § 7 lõikes 2 nimetatud riikliku siirdamisasutuse ülesannete täitmist rahastatakse Eesti Haigekassa eelarve kaudu.
(4) Käesoleva seaduse § 8 lõikes 11 nimetatud siirdamiskeskuse ülesannete täitmist rahastatakse Eesti Haigekassa eelarve kaudu ravikindlustuse seaduses sätestatud korras.”;
10) paragrahvi 41 lõige 3 tunnistatakse kehtetuks.
§ 8. Ravikindlustuse seaduse muutmine
1) paragrahv 4 muudetakse ja sõnastatakse järgmiselt:
„§ 4. Tervishoiuteenuste arendamine ja tervise edendamine
(2) Haigekassa osaleb tervise edendamise sihtotstarbeliste projektide rahastamises haigekassa eelarves selleks ette nähtud summade ulatuses kooskõlastatult Sotsiaalministeeriumiga.”;
2) paragrahvi 5 lõiget 4 täiendatakse punktiga 6 järgmises sõnastuses:
„6) usuliste ühenduste registrisse kantud kloostri liikmeskonda kuuluv munk ja nunn.”;
3) paragrahvi 11 täiendatakse lõikega 31 järgmises sõnastuses:
„(31) Käesoleva seaduse § 5 lõike 4 punktis 6 nimetatud isiku ravikindlustuse andmekogusse kandmiseks vajalikud dokumendid esitab klooster, kelle liikmeskonda isik kuulub. Siseministeerium kinnitab haigekassale kloostri õigust nimetatud andmete esitamiseks seitsme kalendripäeva jooksul haigekassalt asjakohase päringu saamisest arvates.”;
4) paragrahvi 11 lõikes 4 asendatakse tekstiosa „1–5” tekstiosaga „1–6”;
5) paragrahvi 11 lõige 5 muudetakse ja sõnastatakse järgmiselt:
„(5) Käesoleva seaduse § 5 lõike 4 punktides 3, 31, 5 ja 6 nimetatud isikute kindlustuskaitse lõppemisest on käesoleva paragrahvi lõigetes 2–31 nimetatud dokumentide esitajad kohustatud haigekassale teatama kümne kalendripäeva jooksul selle lõppemisest arvates.”;
6) paragrahvi 12 täiendatakse lõikega 4 järgmises sõnastuses:
„(4) Käesoleva seaduse § 5 lõike 4 punktis 6 nimetatud isiku kindlustuskaitse lõpeb ühe kuu möödumisel kloostri liikmeskonnast lahkumise, sealhulgas välisriigis paiknevasse kloostrisse asumise kuupäevast arvates.”;
7) paragrahvi 25 lõike 3 esimeses lauses asendatakse sõna „ravikindlustuse” sõnaga „tervishoiukulude”;
8) paragrahvi 29 täiendatakse lõikega 24 järgmises sõnastuses:
„(24) Haigekassa võtab kehavälise viljastamise ja embrüo siirdamise tervishoiuteenuste eest tasu maksmise kohustuse üle kuni 40-aastaselt naissoost kindlustatud isikult, kellel on meditsiiniline näidustus kehaväliseks viljastamiseks ja embrüo siirdamiseks, käesoleva seaduse §-s 333 sätestatud korras.”;
9) paragrahvi 31 lõiget 5 täiendatakse kolmanda lausega järgmises sõnastuses:
„Sotsiaalministeeriumil on õigus teha haigekassale ettepanek astuda läbirääkimistesse asjast huvitatud tervishoiuteenuse osutajate ühendustega või erialaühendustega, et algatada tervishoiuteenuste loetelu muutmine, kui see on vajalik riigi tervishoiupoliitika elluviimiseks.”;
10) seadust täiendatakse §-ga 333 järgmises sõnastuses:
„§ 333. Kehavälise viljastamise ja embrüo siirdamise tervishoiuteenuste tasu maksmise kohustuse ülevõtmine
(3) Käesoleva paragrahvi lõikes 1 nimetatud tervishoiuteenuste osutamisel väljaspool Eestit kohaldatakse käesoleva seaduse § 27 lõigetes 2 ja 3 sätestatut.”;
11) paragrahvi 89 täiendatakse lõikega 22 järgmises sõnastuses:
„(22) Enne 2018. aasta 1. jaanuari osutatud kehavälise viljastamise ja embrüo siirdamise tervishoiuteenused ning retseptiravimitele tehtud kulutused hüvitatakse vastavalt 2017. aasta 31. detsembrini kehtinud kunstliku viljastamise ja embrüokaitse seaduse §-s 351 sätestatule.”.
§ 9. Tervishoiuteenuste korraldamise seaduse muutmine
1) paragrahvi 17 lõiget 2 täiendatakse pärast sõna „politseiasutuste” sõnadega „ning Terviseameti”;
2) paragrahvi 17 lõike 3 punkt 1 muudetakse ja sõnastatakse järgmiselt:
„1) käesoleva seaduse alusel rahastatavate kiirabibrigaadide arvu;”;
„(4) Kiirabi osutatakse käesolevas seaduses ja teistes õigusaktides sätestatud nõuetest lähtudes ning käesoleva seaduse § 172 lõike 1 alusel sõlmitud halduslepingus kokkulepitud tingimustel.”;
4) paragrahvi 17 lõiked 41–45 tunnistatakse kehtetuks;
5) seadust täiendatakse §-dega 171–173 järgmises sõnastuses:
„§ 171. Kiirabi osutamise korraldamine
(3) Kuni konkursi võitjaga lepingu sõlmimiseni korraldab Terviseamet koostöös Eesti Haigekassaga vajaduse korral teenuse osutamise ajutise asendamise kaudu.”;
6) paragrahvi 19 lõige 1 muudetakse ja sõnastatakse järgmiselt:
„(1) Kiirabi eest tasutakse Eesti Haigekassa eelarve kaudu ja Sotsiaalministeeriumi kaudu riigieelarvest käesoleva seaduse § 52 lõike 1 punktis 1 nimetatud määras.”;
7) paragrahvi 19 lõiked 1 ja 2 muudetakse ning sõnastatakse järgmiselt:
„(1) Kiirabi eest tasutakse Eesti Haigekassa eelarvest Eesti Haigekassa ja kiirabibrigaadi pidaja vahel sõlmitud kiirabi rahastamise lepingu alusel.
(2) Kiirabi eest tasumise korra, kiirabibrigaadi pidajale makstava tasu arvutamise metoodika ja kiirabi hinna kehtestab valdkonna eest vastutav minister määrusega Eesti Haigekassa nõukogu ettepanekul.”;
8) paragrahvi 19 täiendatakse lõikega 3 järgmises sõnastuses:
„(3) Kiirabibrigaadi pidaja ei või nõuda visiiditasu kiirabi osutamise eest.”;
9) paragrahvi 51 tekst muudetakse ja sõnastatakse järgmiselt:
„(1) Tervishoidu rahastatakse:
(4) Riigieelarve eraldise arvestamise alused, eraldise arvestamise hulka kuuluvad mittetöötavad riikliku pensioni saajad ja andmete esitamise korra kehtestab Vabariigi Valitsus määrusega.”;
10) paragrahvi 52 lõike 1 punkt 1 muudetakse ja sõnastatakse järgmiselt:
„1) kiirabi osutamist 10 protsendi ulatuses kiirabi aastaeelarvest;”;
11) paragrahvi 52 lõike 1 punkt 1 tunnistatakse kehtetuks;
12) paragrahvi 52 lõike 1 punkt 71 tunnistatakse kehtetuks;
13) paragrahvi 52 lõige 3 muudetakse ja sõnastatakse järgmiselt:
„(3) Riigieelarves ravikindlustuseks ettenähtud vahenditest rahastatakse tervishoidu ravikindlustuse seaduses ja käesolevas seaduses sätestatud korras.”;
14) paragrahvi 57 täiendatakse lõikega 4 järgmises sõnastuses:
„(4) Käesoleva paragrahvi lõikes 3 nimetatud perearstide ajutise asendamise eest tasutakse Eesti Haigekassa eelarvest Eesti Haigekassa ja Terviseameti vahel sõlmitud halduslepingu alusel halduskoostöö seaduses sätestatud korras.”;
15) paragrahvi 57 lõige 4 tunnistatakse kehtetuks;
16) paragrahvi 57 täiendatakse lõikega 5 järgmises sõnastuses:
„(5) Käesoleva paragrahvi lõikes 3 nimetatud juhtudel tasutakse perearstide ajutise asendamise eest Eesti Haigekassa eelarvest ravikindlustuse seaduse alusel.”;
17) paragrahvi 572 lõiked 2 ja 3 muudetakse ning sõnastatakse järgmiselt:
„(2) Eesti Haigekassa ja Terviseamet määravad antidootide nomenklatuuri, kogused ning jaotuse Eesti Haigekassa ja Terviseameti vahel sõlmitud halduslepingu alusel. Antidootide varu moodustab Terviseamet kooskõlastatult Eesti Haigekassaga.
(3) Terviseamet tagab antidootide varu ja selle kasutamiseks andmise, kasutamise ning mahakandmise ja selle dokumenteerimise.”;
18) paragrahvi 572 lõige 7 muudetakse ja sõnastatakse järgmiselt:
„(7) Antidootide varu moodustamist ja uuendamist vastavalt käesoleva paragrahvi lõike 2 alusel kehtestatud jaotusele rahastab Eesti Haigekassa.”;
19) seadust täiendatakse §-dega 666–668 järgmises sõnastuses:
„§ 666. Kiirabi lepinguliste kohustuste üleminek ja nende rahastamine
4) 2021. aastal 12 protsenti.”.
(1) Käesoleva seaduse § 1 punktid 1–6, 8–13, §-d 3 ja 4, § 5 punkt 2, §-d 6 ja 8 ning § 9 punktid 2–6, 8–10, 13, 14 ja 19 jõustuvad 2018. aasta 1. jaanuaril.
(2) Käesoleva seaduse § 1 punkt 7, § 5 punkt 1 ning § 9 punktid 1, 7, 11, 12 ja 15–18 jõustuvad 2019. aasta 1. jaanuaril.
(3) Käesoleva seaduse §-d 2 ja 7 jõustuvad 2020. aasta 1. jaanuaril.